Colors de tardor: el bosc del Puigsacalm | METEOPIRINEUS\nContinuem el nostre viatge per les millors propostes de colors de tardor pel Pirineu i avui en arribem fins a un indret a cavall entre dos comarques, Osona i la Garrotxa! Oferint una de les fagedes més extenses de Catalunya, aquests boscos que cobreixen els vessants del Puigsacalm, es converteixen en una de les millors propostes per endinsar-se en els colors de la tardor. Et proposem algunes recomanacions de visita per completar l'experiència!\nJa heu vist que la tardor és una de les millors èpoques de visita al Pirineu, com hem pogut veure en altres recomanacions de colors de tardor a la població d’Os de Civís o de la fageda de Conangles. La barreja de tonalitats ataronjades, vermelloses i grogues, incrementen la bellesa en aquests indrets. Però com es produeixen aquests colors? Els arbres caducifolis, perdent clorofil·la, dóna lloc a que altres pigments apareguin en el color de les fulles, essent responsables de les tonalitats que podem observar durant la tardor. En el present article, et recomanem visitar i fer rutes per un dels boscos més importants a nivell de senderisme tardorenc, el bosc del Puigsacalm!\nSituat entre dues comarques – Osona i la Garrotxa-, el Puigsacalm forma part del municipi de la Vall d’en Bas a la Garrotxa i s’alça imponent en una vertical paret de roca, sobre la plana de la vall. A la bellesa de la pròpia muntanya, cal afegir una de les fagedes més espectaculars i de gran bellesa de Catalunya, i més durant la tardor, quan la tonalitat ocre tenyeix tot aquest territori. D’altra banda, aquest esplèndid baló natural, té una gran tradició excursionista i el trobem protegit pel paratge de les Serres de Milany-Santa Magdalena i Puigsacalm-Bellmunt, un dels 165 espais naturals protegits de Catalunya-.\nAquesta muntanya de 1.515 msnm, és el punt més alt de la Serralada Transversal, una de les muntanyes més emblemàtiques de la zona, amb espectaculars vistes als cims i serres del territori català, amb una panoràmica que ens mostra al nord els Pirineus; a l’oest, el Cadí i el Pedraforca; a l’est, els volcans de la Garrotxa i el Mediterrani; i al sud, el Montseny i la Plana de Vic; i si tenim molt bona visibilitat i el cel està ben clar, es pot intuir la silueta de Montserrat.\nSón diferents les entrades que tenim per visitar les fagedes que durant la tardor ens regalaran les diferents tonalitats dels caducifolis; però molt probablement uns dels racons més interessants de visitar es troba a mig camí del cim del Puigsacalm (ruta que proposem en aquest article), la font Tornadissa, màgic indret on brolla una font d’aigua fresca envoltada per grans exemplars de faig.\nSi la nostra visita és cap a finals de tardor, potser ja trobarem la fageda despullada de fulles i serà el torn de visitar les cotes baixes dels entorns del Puigsacalm. Si ho fem per la Garrotxa, visitarem l’emblemàtica Vall d’en Bas, una vall de poc més de 3.000 habitants, que habiten entre set pobles en total, una zona d’interès natural elevat, conformant un paisatge agrícola i ramader, configurat per gran varietat d’ermites, cultura i tradicions. Nosaltres recomanem la visita de la vall del Riu Gurn, el vessant nord del Puigsacalm, on gaudirem dels darrers colors de tardor i d’una de les cascades més altes de la zona, el Sallent.\nEn canvi si visitem l’altre vessant, l’oest del Puigsacalm a Osona, tenim una cita obligada per visitar Vidrà, vila osonenca però que pertany a la província de Girona. Aquesta població de gairebé 180 habitants, es troba situada als peus de Puig Castellar i la conforma diferents cases repartides per un parell de carrers, amb una petita plaça i una antiga sagrera on hi trobem l’església parroquial de Sant Hilari.\nJa que busquem bones idees per fer visites de tardor, tenim que calçar-nos calçat de muntanya, i sortir de vidrà per baixar a veure el Salt del Molí. Entre mig de precioses fagedes, trobem un dels salts més alts del riu Ges, un indret d’una bellesa excepcional, que si tenim la sort de trobar després d’un període de pluges abundants, quedarem bocabadats!\nPer últim, no podem oblidar de recomanar la visita de la fageda de Collfred, un dur pas de muntanya que uneix la vall d’en Bas, a la Garrotxa, amb Vidrà, a la comarca d’Osona. El port té una orientació d’est a oest remuntant la serra de Santa Magdalena, amb un gran desnivell i duresa de la seva vessant est, fent que sigui un dels ports més durs del territori català. L’entorn de Collfred és màgic i tranquil, una visita sempre és interessant.\nEls contraforts de la serralada transversal, apèndix al Pirineu oriental, són una zona on la precipitació és abundants al llarg de l'any, però especialment en les èpoques més càlides de l'any, quan les tronades de tarda sovintegen habitualment. Són aquests xàfecs constants els que provoquen una fageda de muntanya en un indret que a priori, hauria de presentar característiques més mediterrànies.\nUna de les infraestructures més rellevants de la zona en l'àmbit de mobilitat, és el Túnel de Bracons. Aquests conjunt de túnels a la carretera de C-37 -un total de deu-, sent el de Bracons el més llarg amb un total de 4 km i mig, han estat un abans i un després en els desplaçaments entre a Garrotxa i Osona. Antigament s'havia de passar per un coll de muntanya, que porta el mateix nom; una carretera molt més llarga, que augmentava a gairebé una hora i quart el trajecte. En el present, la construcció d'aquesta infraestructura, va agilitzar la comunicació entre ambdós comarques, facilitant el trajecte i reduint-lo a mitja hora.\nIniciem el nostre recorregut a l'aparcament del Coll de Bracons, a cavall entre les comarques d'Osona i Ripollès. Sortim des d'aquest punt, i ens enfilem per unes roques que trobem a l'altre banda de la carretera. Seguim pel camí, i trobarem un cartell que ens indica el nostre primer cim, Puig Tossell. Agafem aquest trencall, i anem pujant agafant altitud ràpidament, a causa de l'elevada pendent. Trobem diferents sistemes de cordes, que ens ajuden a pujar. Accedim primer de tot a la roca del Corb, per finalment arribar al Tossell Xic i seguidament al Tossel Gros (1.461 m). Seguim per un camí carener, fins la fageda dels rasos de Manter i de Clivellers, on enllacem amb l'itinerari normal per fer el cim del Puigsacalm i puig dels Llops. S'hi accedeix per una petita fageda, la qual té una última pujada sense vegetació, on s'arriba al nostre cim principal: el Puigsacalm (1.515 m). Per acabar la ruta, tornem per l'itinerari normal, passant per la font Tornadissa, al final dels rasos de Manter i Clivellers. Anirem discorrent per un corriol entre el bosc, que ens durà altre cop a l'aparcament del Coll de Bracons.\nLloc on arribar: Puigsacalm i Puig dels Llops\nDistància total: 8,6 km\nDesnivell acumulat (en total): 525 m (Altitud mínima: 1.143 m / Altitud màxima: 1.570 m)\nTemps total (sense parades): 3:35 h\nPunt d'inici i final: Collada de Bracons\nMaterial necessari: A la tardor sol ser un terreny relliscós, caldrà portar bon calçat. Si anem durant l'estiu, caldrà portar aigua, gorra i crema solar.


Presentació de la nova Junta Directiva del Club - Club Natació Sabadell\nTu ets aquí: Inici / Notícies / Club / Presentació de la nova Junta Directiva del Club\nPresentació de la nova Junta Directiva del Club\n27 gener, 2017 /en Club /por nataciosabadelladm\nUn centenar de persones han donat la benvinguda a la nova Junta Directiva del Club a la sala social del carrer Montcada. El president del Club, Claudi Martí ha agraït l’esforç fet per tota la seva gent durant la campanya electoral, i ha volgut aclarir que serà “el president de tots els socis”, els que l’han votat i els que no. D’aquesta manera ha estès la mà a tothom per seguir sumant, i convertir la nostra entitat en un referent tant esportiu com social.\nLa nova Junta del Club tindrà quatre vicepresidents: l’exwaterpolista Mercè Vallès, que s’encarregarà de l’àrea esportiva, l’economista Ermengol Llorenç (àrea econòmica), l’advocat Raül Garcia Barroso (àrea de transparència i participació) i el directiu Joan Fàbrega (àrea social).\nUns minuts abans de la presentació s’ha fet el traspàs oficial per part de la Junta que ha portat les regnes del Club aquests dies, amb la Junta guanyadora del passat dimecres. Jordi Serracant, president de la Junta sortint, ha donat l’enhorabona a la Junta de Claudi Martí i els ha desitjat molta sort.\nhttps://www.nataciosabadell.com/wp-content/uploads/2019/05/IMG_3991.jpg 375 500 nataciosabadelladm https://www.nataciosabadell.com/wp-content/uploads/2018/12/logo_header_cns.png nataciosabadelladm2017-01-27 17:37:522019-05-29 16:31:31Presentació de la nova Junta Directiva del Club\nClaudi Martí, 20è president del Club Natació Sabadell El masculí a semis de la Copa del Rei


I si canviem el paradigma? • Ràdio Capital de l'Empordà\nI si canviem el paradigma?\nL’altre dia, en un dels debats de classe, amb els joves que han iniciat la universitat discutíem sobre el poder i el concepte de llibertat. Debatíem, com no pot ser d’altre manera, sobre problemàtiques actuals i les formes per solucionar-ho. Canvi climàtic, feminisme, intervencionisme estatal, pensions, i tot un seguit de temes que tots i cadascun de nosaltres tenim ben presents.\nPerò, en aquest cas, la meva reflexió d’avui, no fa referència al anàlisi realitzat per part de l’alumnat. Sinó que justament em va cridar l’atenció les potencials solucions que proposaven les diferents persones presents. Tothom parlava d’institucions supranacionals, tothom parlava d’estratègies estatals. En definitiva, seguíem, després de tot, establint com a punta de llança les institucions nacionals i supranacionals.\nPerò en un moment donat, una persona, d’aquelles que escolten i intervenen poc però de forma precisa i encertada va fer-me la pregunta següent: Professor, veig que estem enfocant el pla d’acció des d’una perspectiva d’estat-nació, quin creu que és el paper dels municipalisme en aquests moments? Silenci a la classe, i tot un seguit de cares que em miraven fixament.\nQue els podia dir? De fet moltíssimes coses, podia començar a parlar de tot un seguit de postures que defensen des de la ciència política el municipalisme com a motor de canvi, un seguit de postures ideològiques que subratllen les bondats de la proximitat del poder per a entendre una bona gestió d’allò públic.\nPerò estimats oients de Radio Capital, crec per tal que les noves generacions realment confiïn en el municipalisme, més enllà de la seva postura ideològica, cal que els dirigents i representants dels nostres pobles siguem conscients del que representa el càrrec. No és només un orgull representar als nostres veïns i veïnes, també és una responsabilitat. Responsabilitat cívica, com bé deien a l’antiga Grècia, que cal comprendre i assumir per tal de saber que qualsevol de les decisions que prenem tenen una conseqüència directe a persones que coneixem, i que estimem. Cal entendre que som la punta de llança del canvi, i que sou molt necessaris per fer realitat els canvis.\nForça el municipalisme! Força a la nova política!


Estudi de sonometria a Valldoreix per analitzar els nivells de soroll de l’AP-7 - TV SantCugat.cat\nEstudi de sonometria a Valldoreix per analitzar els nivells de soroll de l’AP-7\nLa setmana passada es va posar en marxa un estudi de sonometria a Valldoreix, per tal d’analitzar els nivells de soroll de l’AP-7. Des de fa 20 anys, els veïns i veïnes de Valldoreix s’han queixat d’aquest problema constant i ara s’ha pogut realitzar l’anàlisi.\nL’estudi ha estat posat en marxa gràcies a l’EMD Valldoreix, la plataforma STOP Soroll AP-7, l’Ajuntament de Sant Cugat i la Diputació de Barcelona. El 22 d’octubre aquestes entitats es van comprometre a dur a terme les sonometries durant la setmana del 16 al 22 de novembre.\nAquestes proves s’han realitzat en sis localitzacions properes a l’autopista de diferents barris de Valldoreix: Passatge Perdiu., Av. Castellot, C/ Tord, C/ Pigot i Passeig de la Cardena. En total s’instal·laran 8 sonòmetres, 6 durant la setmana passada, funcionant les 24h del dia, i els altres dos durant un mes, els quals faran una recollida més exhaustiva del nivell de soroll.\nCategories Actualitat, Destacats, SocietatEtiquetes ajuntament, ap-7, diputació de barcelona, EMD Valldoreix, estudi sonometria, Sant Cugat, soroll, stop soroll ap-7, Valldoreix


Xina 3000 Watt inversor híbrid solar carregador per a la venda altres productes Fabricants i fàbrica - Productes a l'engròs - Xihe Electric\n3000 Watt inversor híbrid solar carregador per a la venda\nFangpusun Xtender XTM 1500-12, XTM 2000-12, XTM 2400-24, XTM 3500-24, XTM 2600-48, XTM4000-48, Les funcions bàsiques dels inversors combinats Fangpusun Xtender són l'inversor, el carregador de bateria, la funció de commutació i el suport de fonts externes d'alternança. Aquestes funcions...\nLes funcions bàsiques dels inversors combinats Fangpusun Xtender són l'inversor, el carregador de bateries, la funció de commutació i el suport de fonts externes de corrent al alternat. Aquestes funcions es poden combinar i controlar completament automàticament. Els inversors ofereixen una excel·lent amabilitat de l'usuari i molt bona explotació de l'energia disponible.\nTots els paràmetres del Fangpusun Xtender es poden controlar remotament. Quan un programari amb noves funcions està disponible, es pot carregar al sistema, de manera que el Fangpusun Xtender sempre es manté al dia. Diversos Fangpusun Xtender es poden connectar en paral·lel o per formar una trifàsic\nSistema. Això vol dir que fins a nou Fangpusun Xtender poden treballar junts.\nAquests contactes sense potencial es poden programar per a moltes aplicacions diferents. Poden reaccionar a qualsevol esdeveniment fora o dins de l'inversor (disponibilitat de la xarxa, tensió de la bateria, missatge d'error ...) També es poden programar en un temporitzador o es poden encendre durant determinats horaris (a la nit, el cap de setmana ...). D'aquesta manera, poden servir per iniciar un generador, apagar càrregues menys importants, senyalitzar una fallada, carregar bateries en funció de la situació, etc.\nFunció d'impuls intel·ligent\nAmb la funció d'impuls intel·ligent, es pot augmentar la sortida d'una altra font de corrent al alternant, com ara un generador d'energia o una connexió carregador; fins i tot quan s'utilitzen càrregues especials (inductives, asimètriques, amb corrent d'interruptor alt). També és possible combinar el Fangpusun Xtender amb gairebé tots els inversors que ja estan presents per tal d'augmentar la sortida disponible.\nVeritable tensió d'ona sinusina Excel·lents capacitats de sobrecàrrega\nProtecció òptima de la bateria\nCarregador de bateria integrat ajustable\nCarregador de bateries programables multietapa amb PFC\nDetecció automàtica de càrrega\nDetecció de càrrega d'espera ajustable en un ampli rang, a partir d'un valor baix\nEs pot utilitzar com a sistema de còpia de seguretat o font d'alimentació ininterromble (UPS)\nCompartició d'energia ajustable\nFiable i sense soroll amb qualsevol tipus de càrrega\nSuport de fonts de corrent al alternat (Smart Boost)\nSuport automàtic per a càrregues màximes (Power Shaving)\nRelé de transferència ultrarà ràpid\nControl per processador de senyal digital (DSP)\nTancament de sobretensió de bateria\nProtecció de circuits curts\nProtecció de sobretemperatura i sobrecàrrega\nProtecció polaritat inversa per fusible intern (excepte Fangpusun Xtender XTH 3000)\nAlarma acústica a descàrrega profunda o sobreescalfament\n5 LEDs mostren estats operatius\nDetecció de càrrega ajustable\nTipus amb 115 V / 60 Hz (excepte Fangpusun Xtender XTH 8000-48) Model amb placa principal lacada protectora\nConforme a les normes europees (CE)\nComandament a distància i exhibició Fangpusun RCC-02 Comandament a distància i exhibició Fangpusun RCC-03 Fangpusun X-Connect sistema\nSensor de temperatura de la bateria Fangpusun BTS-01\nUnitat de refrigeració integrada ECF-01\nCable de comunicacions\nVersió 2018-08-13 12:56 Steca Elektronik G\nHot Tags: 3000 watt carregador inversor híbrid solar per a la venda altres productes, Xina, fabricants, fàbrica, a l'engròs, barat\nUn parell de: Millor preu del controlador de càrrega solar de 60 Amp Mppt\nSegüent: Venda de regulador solar de 80 Amp Mppt


Pedra, paper, tisores: Explica què t'ha sorprès del joc del beto\nEXPLICA QUÈ T'HA SORPRÈS DEL JOC:\nDos pals d’un metre aproximadament\n6 rametes d’olivera o qualsevol altra arbre d’uns 30 cm de llarg\nUn tap de suro gran, de 15 a 20 cm d’ampla\nJUGADORS: 4, dos per equip.\nESPAI DE JOC: zona plana, millor de terra, d’uns 10 o 15 metres de llargada\nEs posa un membre de cada equip a una banda del terreny de joc –a uns 5 metres de distància-.\nA cada extrem d’aquest terreny es munta una mena de “tenda d’indis” o piràmide amb 3 branquetes d’arbre.\nS’inicia el joc quan un equip que té el suro el llança contra la part oposada del camp intentant tombar la “tenda d’indis”. Allí, però, hi ha un membre de l’equip contrari amb un pal llarg i intentarà evitar-ho picant el suro i fent-lo anar el més lluny possible. Si ho aconsegueix aleshores ell i el seu company poden córrer d’un costat a altre i intercanviar el seu lloc. Si ho aconsegueixen guanyen un punt. De fet poden fer tants canvis de lloc com vulguin evitant, sempre, que algú de l’equip contrari tingui temps de llançar el suro i fer caure la piràmide. En el moment que es aconsegueix fer caure la piràmide s’intercanvien els papers.\nEl que més m’ha sorprès d’aquest joc són els materials que utilitzaven per jugar-hi, llavors el que també m’ha sorprès ha sigut la facilitat per entendre el joc.\nÉs un joc molt divertit per a jugar amb un grup reduït d’amics. El que més m’ha sorprès és que per jugar a aquest joc no es necessita un material difícil de trobar i pot ser un joc idoni per jugar en qualsevol indret.\nUna de les principals coses que m’ha sorprès ha sigut el material que es fa servir per jugar-hi; el tap de suro gran que es fa servir per enderrocar als tres pals que formen una cabaneta o el pal que fas servir per picar a terra i tirar el tap. El nom del joc també, un nom ben curiós: beto. Tampoc m’hagués imaginat que fos un joc del Portugal. I per últim però no més important, la manera de jugar, és molt curiós la funció que tenien els pals, com si fossin pals de hoquei.\nM’ha sorprès que en aquest joc, per a poder guanyar, es tenia que tirar la “torre” de pals amb un disc de suro. També que es juga amb uns pals una mica torçats i un disc de suro que al principi, ningú sabia que era. A part que tota l’estona teníem que picar amb el pal a terra, perquè si deixàvem de picar, ens podien destruir la “torre” de pals. Finalment, em va sorprendre que teníem que anar corrents d’un costat a l’altre per a picar a terra (que és així com es fan els punts) fins que les parelles contràries tinguin el suro, llavors ja no ens movíem de lloc, però teníem que seguir picant. El joc del Beto m’ha encantat, m’ha semblat molt original i molt diferent. M’ha sorprès el fet de que els materials necessaris per a jugar a aquest joc siguin tan senzills d’aconseguir com un tros de suro i un pal, és per això que m’ha sorprès d’haver-m’ho passat bé amb un joc tan senzill com aquest.\nD’aquest joc m’ha sorprès com es juga, perquè és un joc que no coneixia. Però el que m’ha sorprès més ha estat els materials amb que es juga, perquè nosaltres quasi sempre juguem amb materials de plàstic i en canvi és un joc on tots els materials són naturals. El suro m’ha estranyat veure’l tant gruixut perquè els que nosaltres veiem més són els pocs gruixuts. És molt divertit i passes una estona agradable.\nPersonalment el joc m’ha agradat molt. Però el que més m’ha sorprès ha sigut la manera de jugar-hi. En això em refereixo a que a més de fer servir estics d’hoquei fan servir uns pals rodons i en comptes de fer servir un disc o una pilota fan servir un tros de suro.\nEl que més m’ha sorprès d’aquest joc es que utilitzant uns materials molt senzills de trobar un grup de persones s’ho poden passar molt bé. El que més costava del joc era muntar la cabaneta amb els pals.\nM’ha sorprès molt el que s’assembla al hoquei, es podria dir que és semblant però fet amb elements naturals. També he trobat interessant les muntanyetes de tronquets que feien de porteria i la “pilota” de suro, era molt original. Total que m’ha agradat molt i he vist que la gent d’altres països també juga a jocs xulos.\nPodeu recordar com es juga a través d'aquest vídeo:\nData límit: 10/05/2017\nPublicat per Biel Pubill a 19:41\nEtiquetes de comentaris: Beto, Erasmus Bridge Project


L'Ajuntament de València amplia fins el 31 d'agost el termini per a sol·licitar ajudes municipal per a obtindre certificats d'idiomes\nAquestes mides serviran per fomentar l'obtenció de certificacions d'idiomes en els nivells A2, B1, B2, C1 i C2 de persones majors de 16 anys que estiguen inscrites en un centre d'ocupació ESPAI LABORA\nL'Ajuntament de València ha ampliat el termini fins al 31 d'agost, inclusivament, per a sol·licitar les ajudes municipals destinades a finançar les taxes corresponents a les proves per a l'obtenció de certificats i diplomes que acrediten la competència en llengües estrangeres.\nLa finalitat d'estes ajudes, aprovades en Junta de Govern del passat abril amb el nom «València Activa Formació Idiomes» 2019, és fomentar l'obtenció de certificacions d'idiomes en els nivells A2, B1, B2, C1 i C2 de persones majors de 16 anys que estiguen inscrites en un centre d'ocupació ESPAI LABORA.\nEsta iniciativa permet a qui estiga empadronat en el municipi de València costejar les taxes dels exàmens d'anglés, francés, italià, alemany, portugués i xinés dels nivells esmentats anteriorment. La convocatòria estableix que se subvencionaran el 100 % de les taxes justificades fins a un màxim de 200 euros per taxa, corresponents a les proves de certificacions d'estos idiomes, sempre que la persona sol·licitant haja aprovat l'examen pel qual s'haja abonat la taxa. Es podrà sol·licitar subvenció per al pagament de més d'un idioma i més d'una taxa dels nivells indicats.\nEntre els requisits necessaris per gaudir d'una d'estes ajudes, cal no tindre cap deute pendent amb l'Ajuntament de València, i haver justificat qualsevol subvenció municipal concedida amb anterioritat, sempre que haja finalitzat el corresponent termini de justificació, així com estar al corrent en el compliment de les obligacions tributàries amb la Hisenda estatal i enfront de la Seguretat Social.


Esdeveniments for 10 setembre, 2018 | El Culturista\nAgenda del Monday 10/09/2018\nLa Setmana fomenta la trobada entre lectors, llibreries, editorials i revistes que editen en català. Una oportunitat per trobar novetats, per recuperar antics fons editorials i alhora gaudir de lectures en veu alta amb reconeguts autors, actors i periodistes. I amb moltes activitats infantils i familiars!\nQuan: Del 7 al 16 de setembre\nOn: Avinguda de la Catedral (Avinguda de la Catedral)\nPer què és altament recomanable passar pel Palau Robert de Barcelona abans de setembre?\nNo, no és una altra exposició de Dalí. Ara el protagonisme és per a la Gala. I qui és la Gala? És musa, però també ombra, poder i enigma.\nLa festa major del barri, que es fa en honor de la Mare de Déu de la Salut, és un compendi d’activitats organitzades per diversos carrers, entitats o equipaments municipals. Àpats populars, activitats infantils, torneigs, actuacions musicals, balls i projeccions de cinema són algunes de les activitats.\nQuan: Del 6 a l'11 de setembre\nOn: Barri de la Salut (Barcelona)\nTeen Titans Go! La pel·lícula - Estrena de cinema!\nAls Teens els sembla que tots els grans superherois estan protagonitzant les seves pròpies pel·lícules, excepte els Teen Titans. El Robin, el líder de facto, està decidit a canviar les coses i que el considerin una estrella en comptes d’un col·lega. Podeu consultar els cinemes aquí: https://bit.ly/2CodiTh\nQuan: Estrena el 31 d'agost\nOn: Diversos cinemes ()\nUna celebració de deu dies de durada amb un pes molt destacat de la cultura popular i tradicional. La rica vida associativa del barri aprofita aquesta ocasió per fer-se veure i organitza activitats de tota mena per fer arribar la festa major a tots els col·lectius.\nQuan: Del 7 a 16 de setembre\nOn: Barri d’Horta (Barcelona)\nDeu dies amb un centenar llarg d’activitats de tota mena i per a tots els públics. També hi participaran totes les entitats de cultura popular del barri, que s’impliquen en l’organització de la festa. Per això el programa és farcit de lectures de versots, correfocs, cercaviles i trobades geganteres, a més d’activitats castelleres.\nOn: Barri de Poblenou (Barcelona)\nLes Festes Majors del mes de setembre\nAl Setembre acaben les vacances d’estiu i s’ha de tornar a la rutina, però això no és sinònim d’avorriment! Aquest és un dels mesos que es fan més festes majors a Barcelona. Montbau, La Barceloneta, Vallcarca, La Salut, Sarrià, Hostafrancs…podeu consultar les dates de totes les festes majors aquí: https://bit.ly/2NuWKxi\nQuan: Consulteu dates\nEl Faraó, la imatge d'Egipte\nPassejarem per l’interior d’una tomba faraònica i ens fixarem en les pintures de les parets per inspirar-nos en triar la roba i els atributs amb els quals vestirem el faraó. Aquest espai està dedicat a explorar i a experimentar amb els símbols de l’antic Egipte per aprendre a identificar-los i a entendre’n el significat.\nQuan: Del 8 de juny al 16 de setembre de 10.00 a 20.00\nImatges per al nostre temps\nEls artistes d’aquesta exposició ens conviden a reflexionar sobre el món on vivim i, especialment, sobre els conflictes que ens envolten, utilitzant imatges o elements que simbolitzen aquests conflictes. Us proposem que seguiu els passos dels artistes i que il·lustreu una notícia amb una imatge simbòlica construïda amb elements diferents.\nPreu: Accés gratuït amb l'entrada a l'exposició "Turbulències"\nMissió codis secrets: l'art de xifrar i desxifrar missatges\nA través d’aquesta activitat lúdica aprendràs la història de la criptografia, una tècnica que permet escriure a través de claus secrets, i quina importància té en l’actualitat l’art del codificat, tant per protegir les xarxes globals d’informació com per assegurar la privadesa dels ciutadans en un món tan interconnectat.\nQuan: Tots els dies d'agost fins l'11 de setembre.\nApol·lo, un grill viatger de gran cor, arriba a la ciutat de les petites bestioles en un moment en què el regne està amenaçat per la malvada vespa Huguette que ha segrestat a la Reina, l’abella Margarita. El grill, ajudat per una abella i un poll molt divertit, es llancen a una perillosa missió de […]\nQuan: 12, 13 i 14 d'octubre a les 16.00


Dietari pòstum - Salms\nPer Josep PorcarDissabte, 6 gener, 2007maig 3rd, 2007Sense comentaris\nInici » Entrades » Dietari pòstum\nEl criterium era l‘acostumat:\nprimer els imitadors, els censors,\nels detractors i els arribistes\ni després, de tant en tant, permetien\nque un oblidat sortira un poc a flot.\nEl futur de la poesia està en mans\nd‘homes de judici convencional.\nEl poeta és fitxat\nper presumptes experts\nque no saben que els hi manca\nel just predicat.\nMolt bo, excel·lent, escriuen\na cor, però ¿qui són aquests subjectes?\nEspeculadors de paraules\no polítics de la ploma\nque exulten en homologar.\nMés tard destapen el joc\nque ho torna tot informe, a tots idèntics.\nÉs l‘infame projecte que durà el nostre país\ncap a l‘inevitable esfondrament total.\nFragment del «Dietari pòstum».\nEntrada anteriorOratge mutant\nEntrada següentBirbar l‘antera


Canvi de gespa al Camp Nou - FC Barcelona\nHomeClubNotíciesCanvi de gespa al Camp Nou\nLa renovació s’està produint després del concert de Bruce Springsteen i abans de la final de la Lliga francesa de rugbi\nUn operari, aquest dimarts al Camp Nou / MIGUEL RUIZ-FCB\nEls treballs per a la renovació de la gespa del Camp Nou han començat aquest dimecres. La superfície de l’Estadi s’està canviant després del concert de Bruce Springsteen d’aquest darrer dissabte 14 de maig i abans de la celebració de la final de la Lliga francesa de rugbi, que es disputarà el 24 de juny.\nUn cop s’hagi realitzat aquest esdeveniment esportiu, es valorarà si l’estat de la gespa és apte per altres esdeveniments i, abans de l’inici de la Lliga, està previst un nou canvi de gespa.\nLa gespa híbrida, novetat\nLa Junta Directiva va acordar, en la reunió d’aquest dimarts, implementar el sistema de gespa híbrida per reforçar la gespa 100% natural, tant al Camp Nou com al camp d’entrenament Tito Vilanova de la Ciutat Esportiva. Així doncs, aquesta temporada, el canvi de gespa anual del Camp Nou anirà acompanyat del reforç amb el sistema híbrid. Es farà en dues etapes, en funció de la climatologia. En primer lloc es completarà el procés de renovació de la gespa 100% natural, per tal que el terreny de joc estigui a punt per als primers partits de la temporada. A principis de setembre, coincidint amb l’aturada per partits de les seleccions, s’implementarà el reforçament amb el sistema híbrid.\nLa gespa del Camp Tito Vilanova de la Ciutat Esportiva Joan Gamper es reforçarà amb el sistema híbrid abans que al Camp Nou. En dues parcel·les de la Ciutat Esportiva ja s’han realitzat proves reals amb el sistema híbrid i la conclusió és que hi ha més tracció, estabilitat i millors prestacions per a la pràctica del futbol. L’última vegada que el Camp Nou va canviar la gespa va ser a l’agost del 2015.


Més del 80% de les notícies fomenta la discriminació Més del 80% de les notícies fomenta la discriminació\nPreentació de l'Observatori del Discurs Discriminatori als Mitjans.\nL’Observatori del Discurs Discriminatori als Mitjans, impulsat pel Grup Barnils i l’Ajuntament de Barcelona, ha analitzat 162 notícies de 9 mitjans de comunicació generalistes per detectar si fomenten la xenofòbia, la islamofòbia, l’antigitanisme o l’aporofòbia.\nLa mort d’un dels implicats en els atemptats de Barcelona i Cambrils, “abatut” per la policia catalana, o l’incompliment de l’acollida de refugiats per part d’Espanya són algunes de les cobertures periodístiques que l’Observatori del Discurs Discriminatori s’ha mirat amb lupa. L’objectiu és analitzar quantitativa i qualitativament fins a quin punt 162 notícies aparegudes en 9 mitjans generalistes – La Vanguardia, El País, 20 minutos, NacióDigital, El Español, eldiario.es, TV3, La Sexta i Telecinco- contribueixen a reforçar discursos discriminatoris cap a determinats col·lectius.\nEls resultats parlen per si mateixos: només l’11% de les notícies són positives, és a dir, combaten la discriminació. El 5,6 són neutres (ni la combaten ni la fomenten). La resta -més d’un 80%- contenen males pràctiques que contribueixen a estigmatitzar col·lectius com els estrangers, la comunitat gitana o la musulmana, ja sigui perquè inclouen només males pràctiques (41,4%) o perquè combinen indicadors positius i negatius (41,4%).\nEl Español i La Sexta, amb el 77% i el 71% respectivament, són els mitjans amb més notícies valorades negativament. Nació Digital és el mitjà amb més bons resultats -però també el que ha publicat menys peces sobre els temes analitzats-, amb un 20% de tractaments positius i el percentatge de negatius més petit (30%). Destaquen TV3, eldiario.es i 20 minutos per no tenir notícies positives, però sí moltes peces que recullen bones i males pràctiques. L’Observatori presenta també un llistat de recomanacions per prevenir males pràctiques dirigit a mitjans i periodistes, així com una sèrie de consells per als lectors i televidents per fomentar una audiència crítica.\nLa metodologia específica de l’Observatori considera una “mala pràctica”, per exemple, que una notícia faci una mala cobertura de la diversitat cultural, que fomenti el discurs d’odi o que promogui una mirada paternalista o caritativa. Per a l’anàlisi s’ha tingut en compte l’espai i el temps que els mitjans dediquen als fets noticiables analitzats, en quines seccions s’ubiquen aquestes notícies, de quina manera es reprodueixen els missatges que fomenten la discriminació, el rebuig o els prejudicis i quines males praxis periodístiques hi ha darrere.\nL’Observatori del Discurs Discriminatori als Mitjans, que s’emmarca dins d’aquest Observatori Mèdia.cat, és una iniciativa del Grup Barnils amb el suport de l’Ajuntament de Barcelona. Els resultats, la metodologia i l’anàlisi complet es poden consultar al web www.discursdiscriminatorimitjans.cat. En aquesta web també s’hi poden trobar els resultats de l’edició anterior del projecte, anomenada Observatori del Discurs d’Odi als Mitjans i centrada en analitzar mitjans extremistes.\nislamofòbiaxenofòbiaObservatori de l'OdiDiscurs d'odidiscurs discriminatoriaporofòbiaantigitanismeObservatori del Discurs Discriminatori


El CGCOM reclama avançar en la protecció de la Professió Mèdica amb la declaració de Professió de Risc - COMT\nAmb motiu del Dia Mundial de la Seguretat i Salut en el treball, el Consell General de Col·legis Oficials de Metges (CGCOM) insisteix en la necessitat que la Professió Mèdica sigui declarada Professió de Risc per augmentar la protecció a tots els facultatius, especialment després més d’un any de pandèmia per COVID-19.\nDes del CGCOM s’incideix en el fet que aquesta malaltia, procedent de la dedicació laboral, s’insereix en un exercici de risc continuat. És molt elevat el nombre total i percentual de treballadors sanitaris contagiats per COVID-19 en el si de l’assistència prestada a pacients portadors d’aquesta patologia, així com el de sanitaris morts per aquesta causa.\nEn memòria dels companys que ja no estan (116 morts), de tots aquells que pateixen i han patit les conseqüències d’aquesta malaltia i d’aquells que es troben en primera línia, el CGCOM demanda a la secretària d’Estat de la Seguretat Social i Pensions que es reconegui a la professió mèdica com a professió de risc.\nL’Assemblea General de l’Associació Mèdica Mundial, celebrada a Còrdova (Espanya) l’octubre de 2020 va aprovar una resolució urgent per la qual demanda als governs de tot el món reconèixer que la infecció per SARS COV-2 sigui considerada com una malaltia professional i que la professió mèdica sigui declarada “professió en risc”. Així mateix, sol·licita que l’atenció als professionals de la salut sigui una prioritat, especialment en l’àmbit de la salut mental. Accedeix aquí a la Declaració.\nEl Dia Mundial de la Seguretat i Salut en el Treball 2021 se centra en potenciar els elements d’un sistema de SST, tal com s’estableix en el Conveni sobre el marc promocional per a la seguretat i salut en el treball, 2006 (núm.187 ). L’informe del Dia Mundial examina com la crisi actual posa de manifest la importància d’enfortir aquests sistemes de SST, inclosos els serveis de salut a la feina, tant a escala nacional com empresarial.\nL’Organització Internacional de l’Treball (OIT) reclama una major sensibilització per estimular el diàleg sobre la importància de crear i invertir en sistemes de SST resilients, basant-se en exemples regionals i nacionals per mitigar i prevenir la propagació de la COVID-19 en el lloc de treball.


La Fundació Nexe presenta l'Observatori del Valencià - Paisdelmar\nnovembre 28, 2019 52 visites0\n[vc_row row_content_width=”grid”][vc_column offset=”vc_hidden-lg vc_hidden-md”][vc_column_text]\n[/vc_column_text][/vc_column][/vc_row][vc_row][vc_column][vc_column_text]El passat dimarts 26 de novembre de 2019, al Centre Cultural La Nau de la Universitat de València, la Fundació Nexe va presentar el seu darrer projecte: l’Observatori del Valencià, més de 6.000 dades tractades que ens permeten conéixer la situació de la nostra llengua amb només 4 clics. En la roda de premsa van participar Susanna Pardines, lingüista i coordinadora del Lab d’Identitat i Cultura de la Fundació Nexe, i Francesc Hernàndez i Dobon, professor de Sociologia i Antropologia social de la Universitat de València i impulsor de l’Observatori.\nMés de 6000 dades i 263 gràfiques\nPel que fa a l’informe sobre el 2019, l’Observatori el realitzarà en acabar l’any i el presentarà el 2020. Amb tot, s’ha avançat la constatació que la competència lingüística millora mentre que l’ús de la llengua s’estanca. L’Observatori compta amb la col·laboració d’un elenc de professors i professores de les àrees de la Sociolingüística, el Dret, la Filologia i les Matemàtiques, que pertanyen a diverses universitats, no només valencianes sinó també d’altres zones del nostre àmbit lingüístic. D’altra banda, dimarts 3 de desembre, a l’Espai Cultural de la Facultat de Filologia, Traducció i Comunicació de la Universitat de València es realitzarà, a les 18 h., la primera activitat relacionada amb aquest projecte, que consistirà en una presentació acadèmica de caràcter didàctic i en la qual intervindran Francesc J. Hernàndez i Dobon i Raquel Casesnoves, sociolingüista, professora de Filologia Catalana de la Universitat de València.\nFont i foto: Fundació Nexe\nFrancesc Hernàndez i Dobon


solucions en cartró\nen les millors\nLa nostra prioritat, el client, es tradueix en un servei fiable i flexible. Els nostres productes es plantegen des d’una perspectiva responsable amb l’entorn. Així aconseguim una bona experiència global de servei i un producte d’alta qualitat.\nAmb la nostra llarga trajectòria com a fabricants i distribuïdors de cartró, des de fa més de 65 anys, donem solució a totes les teves necessitats amb el millor assessorament i seleccionant el producte més adequat.\nArribem on altres fabricants no arriben: des del servei directe de fàbrica fins a la petita compra, de palet en palet o en paquets. Bobines, planxes, formats, troquelats i contracolats.\nTreballar amb Cartesa 50 és assegurar el bon resultat dels teus projectes.\nPerquè no tots els cartrons reciclats són iguals\nReciclar i seleccionar no són termes contradictoris, per això oferim un ampli catàleg productiu de cartró a la carta, converting i producte acabat, sense abandonar, per descomptat, l’enginy d’oferir el cartró com a alternativa d’altres materials.\nHi ha multitud de solucions i opcions per aplicar al teu projecte. Posarem tota la nostra experiència a la teva disposició.\nCarrer Ca L'Arabía, 26\n© 2019, Cartesa 50. Tots els drets reservats


Protecció de Dades - L´OCUC\nLa protecció de dades de caràcter personal és un dret fonamental i està regulada pel Reglament (UE) 2016/679 del Parlament i del Consell, de 27 d’abril de 2016, (RGPD) i la Llei orgànica 3/2018 de 5 de desembre de Protecció de Dades Personals i Garantia dels Drets Digitals.\nUna dada personal és qualsevol informació sobre una persona física identificada o identificable. Per exemple: el nom i els cognoms, el DNI, la data de naixement, l’adreça postal, l’adreça electrònica, el número de telèfon, un número d’identificació, les dades de localització, la imatge (fotos, vídeos), la veu, els trets físics, fisiològics, genètics, psíquics, el número de compte bancari, els estudis, la professió, la situació econòmica o la situació social.\nAixí mateix, les dades personals que revelen l’origen ètnic o racial, les opinions polítiques, les conviccions religioses o filosòfiques o l’afiliació sindical tenen la consideració de categories especials de dades.\nPrincipis sobre la protecció de dades personals\nHas de saber que en matèria de protecció de dades hi ha uns principis generals bàsics que s’han de respectar, i que són els següents:\nPrincipi de licitud: El tractament de dades personals sempre requereix una base legal.\nPrincipi de transparència: Tota persona interessada ha de ser capaç de comprendre el tractament de les seves dades personals.\nPrincipi de limitació de la finalitat: Les finalitats per les quals es tracten les dades personals han d’identificar-se clarament amb antelació i definir-se en el moment de la recollida.\nPrincipi de minimització de les dades: Les dades personals objecte de tractament han de ser adequades, pertinents i limitades a allò que és necessari en relació amb les finalitats per a les quals són tractades.\nPrincipi d’exactitud: Les dades personals s’han de conservar de forma correcta i completa i mantenir-se actualitzades. S’han de prendre les mesures raonables per actualitzar les dades que siguin inexactes o incompletes.\nPrincipi de limitació del termini de conservació: Les dades personals només s’han de conservar durant el temps que sigui necessari per a l’objectiu o segons ho permetin altres regulacions legals.\nPrincipi d’integritat i confidencialitat: Cal prendre les mesures tècniques i organitzatives adequades per protegir les dades de forma apropiada, en particular davant del tractament no autoritzat o la pèrdua accidental.\nLes teves dades personals són objecte de tractament quan es practica sobre elles qualsevol operació, de caràcter automatitzat o manual, que permeti recollir-les, gravar-les, conservar-les, elaborar-les, modificar-les, bloquejar-les i cancel·lar-les o bé quan es cedeixen a tercers. En tot cas, no es poden utilitzar per finalitats incompatibles amb aquelles per a les quals hagin estat recollides, excepte si són històriques, estadístiques o científiques.\nEn el tractament de dades personals és molt important la figura del responsable del tractament perquè és la persona física o jurídica, autoritat pública, servei o qualsevol altre organisme que determina les finalitats i els mitjans de tractament de les dades i aplica les mesures tècniques i organitzatives per a garantir una seguretat adequada.\nEl responsable del tractament de dades personals ha d’obtenir el teu consentiment per tractar les teves dades personals. A aquesta persona li correspon provar que disposa d’aquest consentiment, com qualsevol manifestació de la voluntat, per la qual s’accepta mitjançant una declaració o una acció afirmativa el tractament de dades personals. Les caselles ja marcades, el consentiment tàcit o la inacció no constitueixen un consentiment vàlid.\nAixí mateix, pots revocar el teu consentiment en qualsevol moment. El dret a la revocació del consentiment no té efectes retroactius i no afecta la licitud del tractament fonamentada en el consentiment previ a la seva retirada.\nTens el dret a ser informat sobre les condicions en les què es realitza el tractament de les teves dades personals de manera concisa, transparent, intel·ligible i de fàcil accés, amb un llenguatge clar i senzill.\nEls drets que pots exercir, de manera gratuïta, per tenir el control efectiu sobre les teves dades personals, són els següents:\nDret d’accés: Pots sol·licitar i obtenir informació sobre les teves dades que obren en poder d’un tercer, particularment sobre l’origen, el tractament i la finalitat d’aquestes i també sobre si han estat objecte de cessió de dades.\nDret de rectificació: Dret a rectificar i actualitzar les teves dades personals quan siguin inadequades, incompletes o obsoletes.\nDret de supressió (oblit): És el dret a demanar l’eliminació de les teves dades i a impedir-ne la difusió a internet. En el cas d’una persona difunta el dret de supressió pot ser exercit pels familiars.\nDret d’oposició: Pots sol·licitar que no es faci cap tractament de les teves dades personals. En els casos en què no sigui necessari el consentiment per al tractament de les dades personals, i sempre que una llei no disposi el contrari, pots oposar-te al seu tractament quan hi hagi motius relatius a una situació personal concreta. També pots oposar-te a que les teves dades siguin tractades amb finalitats publicitàries.\nDret a la portabilitat de les dades: És el dret a rebre les dades personals que has facilitat a un responsable del tractament en un format estructurat, d’ús comú i de lectura mecànica, i a trametre-les a un altre responsable, si el tractament es basa en el consentiment o un contracte o si es fa per mitjans autoritzats.\nPots exercir aquests drets davant el responsable del tractament, que haurà d’atendre la teva sol·licitud d’exercici del dret en el termini d’un mes des de que la rep, prorrogable dos mesos més si és necessari, segons la complexitat i el nombre de sol·licituds.\nReclamacions o denúncies\nEn cas que el responsable del tractament denegui en part o totalment l’exercici dels teus drets en matèria de protecció de dades, pots presentar una reclamació davant l’Agència de Protecció de Dades corresponent.


A la recerca de la influència acústica a Ulldecona - Imagina Ràdio\nA la recerca de la influència acústica a Ulldecona\nUna gran pilota blava sobre un trípode, amb dotze altaveus escampats per tota la seva superfície, presideix l’imponent escenari de la Cova Fosca, als abrics rupestres de la Pietat, a Ulldecona (Montsià). Asseguts als laterals, un grup d’investigadors escolta atentament el xiulet que emana repetitivament de cadascun dels altaveus. Gràcies a un micròfon especial i un programa informàtic són capaços de representar visualment l’origen i el rebot del so. Es tracta del projecte Artsoundscape, impulsat per l’European Research Council i liderat per científics de la UB. Amb l’experimentació d’aquestes tècniques innovadores volen determinar la influència que el paisatge sonor i l’entorn acústic exercia en els seus rituals així com en la plasmació de les pintures en aquests abrics. Una investigació que volen estendre a totes les mostres d’art llevantí de Catalunya.\n“Mirem l’art rupestre amb nous ulls, buscant com podia haver influït en la localització de l’art rupestre des d’un punt de vista diferent del que s’ha seguit. Els historiadors de l’art han buscat els llocs i han documentat on estaven. Nosaltres ens preguntem el per què i si el so va tenir a veure en aquestes localitzacions, si van decidir pintar-hi per l’acústica especial del paisatge”, subratlla Margarita Díaz-Andreu, professora de la Institució Catalana de Recerca i Estudis Avançats (ICREA-UB) i investigadora principal del projecte Artsoundscape.\nEs tracta doncs, de la recerca de la “raó ritual” per la qual pintaven i on situaven aquestes representacions. I, en aquest context, el significat i la influència de la “sonoritat especial” en alguns llocs concrets, de factor “immaterials” que sovint no han estat tinguts en compte a l’hora d’explicar aquesta localització. Els abrics de l’ermita de la Pietat són, precisament, un espai amb una “acústica privilegiada” i contrastada des de fa milers d’anys: fins al punt que es continua manifestant en els temps actuals com a escenari de jornades musicals i concerts. “Ha estat un lloc especial durant mil·lennis”, constata. “Hi ha moments que certes coses es perden però si el lloc té una sonoritat especial i es percep pot venir gent nova i donar un nou significat, com aquests concerts: no són de música religiosa majoritàriament, però aquesta sonoritat i sentiment de comunitat segueix existint”, detalla.\nL’equip ja havia visitat la zona anteriorment i havia constatat aquest immens potencial acústic després d’estudiar-la. “Ni en altres llocs de Catalunya ni del món on investiguem és tan evident”, remarca. Saben que es tracta d’una zona concreta, on es concentren la majoria d’abrics, els situats més amunt de l’ermita, la que presenta una millor acústica. I és, precisament, en aquest espai on se situa la major concentració de pintures rupestres. Ara, però, han tornat per experimentar i afinar la nova metodologia, més avançada, incorporant nous dispositius que han dissenyat i construït ells mateixos per poder captar noves i més precises dades. “Esperem repetir el que vam fer amb la nova tècnica i amplificar els resultats a altres conclusions”, referma la investigadora.\nEn marxa des del passat mes d’octubre i amb una durada prevista de cinc anys, el projecte Artsoundscape just acaba d’iniciar els treballs de camp. Díaz-Andreu lidera, al costat del neuropsicòleg i catedràtic de la UB, Carles Escera, i el catedràtic d’enginyeria acústica de la Universitat de Parma (Itàlia), Angelo Farina, un equip internacional i interdisciplinar, amb investigadors en matèries científiques que van des de l’arqueologia, l’enginyeria acústica, especialistes en psicoacústica i neuroacústica, neuromusicòlegs i antropòlegs. Han viatjat a diferents indrets del món per estudiar aquest fenomen: recentment, van estar a la Cueva Pintada – a la Baixa Califòrnia, Mèxic- i, aquest estiu, preveuen traslladar-se a Sibèria i, posteriorment, a Namíbia.\nAra disposen de dispositius molt més avançats i autònoms que han posat en pràctica a Ulldecona, gràcies també a la bona accessibilitat que ofereix l’espai. La base de tot plegat és la pilota amb dotze altaveus que permet llençar el so en totes les direccions possibles i que ha estat construïda pels enginyers en acústica italians. Situada en un punt central de la Cova Fosca, tècnicament denominada Abric d’Ermites IV, on es conserven restes de pintures i substrats materials, cada altaveu emet durant uns deu segons una senyal que cobreix totes les freqüències de l’espectre audible. Un micròfon especial permet captar els sons. El mateix procediment l’han posat en pràctica a l’Abric I, el més conegut del conjunt de deu que concentra la zona.\nUn dels investigadors del projecte Artsoundscapes mostrant com es plasma el so sobre una foto de la Cova Fosca en un ordinador\n“La idea es poder construir en el futur com sonaria una flauta en aquest espai o algú cantant o fent un soroll. Amb aquest senyal ho podem reconstruir tot: no necessitem ningú amb una flauta aquí, ho podem fer posteriorment”, revela. Gràcies a una fotografia prèvia de 360 graus i un programa informàtic, poden “reconstruir” el so en aquest espai en 3D. A la pantalla de l’ordinador, taques de diferents color se superposen a la imatge de la cavitat, mostrant gràficament on s’emet i on rebota el so. La investigació, però, no es limita a corroborar la relació entre acústica i representacions rituals, sinó que vol anar més enllà i tenir una translació pràctica. “Hi ha una fase que és la de la psicoacústica: experimentarem amb gent, amb ulleres i sons, per veure les sensacions. Tota aquesta experimentació es podria plasmar en museus”, sosté Díaz-Andreu\nLes característiques especials dels abrics de la pietat pròxims a l’Ermita, amb representacions pictòriques situades entre l’epipaleolític i el neolític d’una antiguitat mínima de 4.000 anys, no les han trobat a tots els llocs que han estudiat. Els investigadors han constatat riquesa sonora, amb ecos i reverberacions, en espais que concentren moltes figures representades, com al barranc de la Valltorta –a Tírig, Alt Maestrat-, un dels primers que van estudiar. Matisen, però, que el paisatge condiciona també el caràcter “especial” que emeten aquests llocs. A la Baixa Califòrnia, per exemple, la Cueva Pintada, amb grans figures, genera un gran efecte però els ecos no funcionaven. “No tenim fórmules que funcionen a tots els llocs perquè cada societat és diferent i entén el paisatge de forma diferent”, admet. Els costums i rituals diferents així ho testimoniarien.\nEstudi de l’art llevantí català\nSegons precisa Díaz-Andreu, però, aquesta influència entre paisatge acústic i representacions rituals s’estendria de forma generalitzada a tot l’art llevantí existent a Catalunya. Una relació, reitera, que ha estat evidenciada per diferents investigacions anteriors. Ara, i gràcies a la disponibilitat d’aquesta nova metodologia i instruments, han demanat permís a la Generalitat per poder estudiar tots els jaciments prehistòrics d’aquest període per corroborar de forma més precisa aquesta tesi.\nArticle anteriorEl CAT presenta un estudi sobre la incidència socioeconòmica del Consorci a la demarcació, amb motiu dels 30 anys de servei\nArticle següentFormació sobre la gestió de l’administració electrònica als ajuntaments


Veniu, fúries de l’infern :: Agenda :: Ajuntament de Badalona\nVeniu, fúries de l’infern\nSota el nom “Veniu fúries de l’infern”, una frase extreta de l’obra de Folch i Torres, des de Xitxarra — Grup d’estudis de la festa, El Círcol i l’Ajuntament de Badalona, s’organitzen unes jornades de reflexió i debat entorn de l’obra de teatre Els Pastorets, que l’entitat El Círcol celebra enguany el centenari de la seva primera representació. La necessitat de l’acció cultural, la dinamització i la reflexió, la difusió i la recerca entorn del folklore és palesa en la nostra societat, ja que -si bé Els Pastorets s’havien representat a Badalona abans de 1920- són els de Folch i Torres els que, en un revulsiu, eixamplen la base. Les entitats culturals i educatives de la ciutat, amb la nova democràcia, prenen Els Pastorets, de Folch i Torres, com a cita ineludible per Nadal. Quins trets tenen aquests pastorets? És lícit modificar-los? Els Pastorets del Círcol són els de Badalona i generen una identitat pròpia?\nTeatre El Círcol, Badalona\nInici: 27/11/2021 10:00\nFi: 27/11/2021 14:00


10è ANIVERSARI DE L'ESCOLA 18-19 (TOT RECORDANT...)\n10è aniversari EMMD\nAquí us deixem un recull de les diferents activitats que vàrem realitzar per a celebrar el 10è aniversari de la nostra escola durant el curs 2018-2019.\nParticipació de l’EMMD al Pregó de Festa Major\nEl passat divendres 31 d’agost del 2018 la nostra Escola, conjuntament amb el Casal de la Gent Gran del municipi, va participar en el Pregó de la Festa Major en motiu de la celebració del nostre 10è curs.\nUn acte molt especial que ens serveix per inaugurar un curs que arranquem amb molta il·lusió i on realitzarem diferents actes per festejar el nostre aniversari.\nPER MOLTS ANYS ESCOLA!\nCliqueu AQUÍ per veure les fotos de l’activitat\nPresentació dels actes de celebració del 10è aniversari de l’escola.\nDimecres 17 d’octubre vàrem fer la presentació dels actes de celebració del 10é aniversari de l’escola on es va fer un explicatiu de les 4 activitats que en formen part, i on vàrem comptar amb la presència de Juan Pablo Beas, regidor de cultura de l’ajuntament, i també vàrem poder gaudir de les actuacions del grup de dansa Modern Funky 1A i l’ensemble de Base Rìtmica 2. Va ser molt bonic!\nMoltes gràcies a tots els assistents, esperem veure-us a les activitats.\nActe Central de celebració del 10è aniversari de l’escola.\nDiumenge 24 de març vàrem fer l’ACTE CENTRAL de celebració del 10é aniversari de l’escola on vam posar en comú totes les cançons i coreografies que els nostres alumnes han preparat durant tot el curs per celebrar els 10 anys d’escola. També van assistir el Sr. Enric Llorca, alcalde de la ciutat juntament amb el Sr. Juan Pablo Beas, regidor de Cultura.\nFelicitats a tots els alumnes per la vostre creativitat.\nMoltes gràcies a tots els assistents, esperem veure-us a les properes activitats.\nActe Cloenda de celebració del 10è aniversari de l’escola.\nDiumenge 18 de maig vàrem fer l’ACTE CLOENDA de celebració del 10é aniversari de l’escola amb els alumnes de EMS on vam posar en comú totes les cançons i coreografies que els nostres alumnes han preparat per celebrar els 10 anys d’escola.\ndilluns, 20 maig 2019, Sant Andreu de la Barca


Setembre 17/18 (Primària) – Biblioteca Padre Bustillo\nSetembre 17/18 (Primària)\nAquest llibre ens acosta a les fruites i verdures del estiu: el cogombre, el préssec, la síndria… Ens permetrà aprendre sobre com es cultiven, quines són les seves propietats, quines curiositats amaguen, i sobretot, com és de sa menjar-ne! A més a més, trobareu receptes perquè poguem cuinar i també fer conserves.\nAnna M. Matas és una mestra d’educació infantil que ha particitat en l’elaboració de libres infantils. Algunes de les seves obres són: M’endevines del tot? : recull d’endevinalles per a nens i nenes o La Moka, la foca.\nJoan Antoja és un professor d’institut que compagina la seva tasca docent amb la d’il·lustrador i dissenyador de llibres. Alguns dels llibres en els quals ha participat són: M’endevines?, o En Sebastià, el tucà.\nÒscar Sardà és un il·lustrador dedidcat la la literatura infantil i juvenil. Alguns dels seus llibres són: El Follet Oriol i l’estrany encanteri o El Follet Oriol i l’aventura de la mel.\n← Setembre 17/18 (Infantil)\nLlibre del mes de secundària i batxillerat (Setembre 17/18) →


Quina és la sal més adequada per a cada plat?\nINICI > CONSELLS DE CUINA > Quina és la sal més adequada per a cada plat?\nEl simple fet de salar un plat, que sovint fem inconscientment, pot condicionar el sabor final de la recepta. Aprèn a fer-ho correctament amb aquestes indicacions per salar cada plat!\nDiferents varietats de sal / Thinkstock\nCinc sals que has de conèixer\nTot i que sempre acabem utilitzant la sal comuna, en podem trobar de molts tipus i varietats, amb diferents matisos de sabor i intensitats segons l’aplicació que li vulguem donar. Tot seguit us en donem alguns exemples:\nMaldon: De cristalls piramidals, cruixents i delicats, s’elabora artesanalment a Maldon (Gran Bretanya) des de 1882. Es fa servir molt en l’alta cuina, sobretot per acabar de condimentar els plats. Va molt bé per posar sobre carns, peixos, aperitius i tapes.\nHimàlaia: És una sal de roca de gust fort provinent de la mina de sal de Khewra (Pakistan), utilitzada tradicionalment per afavorir la meditació i com a fàrmac natural. La coneixereu pel color rosat i perquè està formada per cristalls molt grans. La seva aplicació a la gastronomia és molt recent, però es fa servir, sobretot, per condimentar carns i peixos a la brasa.\nFumada: Sal caracteritzada per tenir un sabor molt marcat i una forta olor de fum. S’elabora a partir de processos industrials, però, tot i així, n’hi ha que s’elaboren mitjançant processos artesans, com la de l’illa de Bali (Indonèsia) fumada a base de closca de coco i pell de llima. Molt utilitzada per carns a la graella, escalivades i per donar un toc carni a les cuines vegetarianes.\nNegra de Hawaii: Sal d’origen volcànic, també s’anomena ‘la perla negra’ i es recull de manera manual i artesanal a l’illa de Molokai (Hawaii). Està composta per sal i carbó vegetal actiu i després d’un llarg depurat s’obté una sal de cristall gruixut i d’un color negre molt brillant amb un gust salat molt net de notes fumades. És molt apreciada en l’alta cuina i genial per a peixos i mariscos, carpaccios i verdures a la graella.\n'Fleur de sel': És una sal marina recollida de forma molt tradicional a la Bretanya francesa. El procés de producció es basa en extreure els primers cristalls de sal que surten a les salines quan l’aigua es comença a evaporar. El color d’aquesta sal depèn del seu origen. N’hi ha de tons grisos i de tons vermells; aquesta diferència de colors és causada per la presència de microalgues a la superfície del cristall.\nSal grossa / Thinkstock\nCom fer servir la sal de la manera més adequada\nFeu servir sal fina en aliments cuinats en forma de guisats, brous o rostits.\nLes sals en flors o escates incorporeu-les a aliments crus o cuinats a la planxa.\nSaleu les carns i peixos fets a la graella quan els doneu la volta. Utilitzeu sal en escates, triturada amb els dits, perquè quedin més saboroses.\nEls guisats o els rostits saleu-los al final. D'aquesta manera evitareu el risc que us quedin salats.\nEls rostits al forn, de carn o peix, saleu-los al principi abans de cuinar-los. Trieu una sal fina per millorar el resultat.\nPer salar l'aigua feu-ho quan comença a bullir i no abans.


Curs Superior de Dret Administratiu i Administració Local on-line per Universitat a Distància de Madrid (UDIMA) - educaweb.cat\nLa UDIMA, en virtut de la seva autonomia universitària, crea el títol propi de Curs Superior de Dret Administratiu i Administració Local, dissenyat en conjunt amb el CEF.- Centre d'Estudis Financers. Es pretén donar un valor afegit a uns ensenyaments que a més de comptar amb una dilatada experiència i amb professionals de reconegut prestigi, tenen ara a més, el suport, la participació, l'assessorament i el reconeixement exprés de la UDIMA a través d'un títol universitari.\nL'experiència del CEF a la formació de funcionaris:\nAl CEF.- es preparen les proves d'accés a diferents cossos de funcionaris des de la seva fundació l'any 1977, sent líder per resultats en els cossos dels grups A1 i A2. Així mateix, prepara la promoció interna de diversos cossos i imparteix formació a mida per a administracions públiques estatals, autonòmiques i municipals.\nAquest programa formatiu està compost per tres mòduls formatius diferenciats, consta de 9 crèdits ECTS i té una durada estimada de 9 mesos. L'estimació d'hores d'estudi és de 25h per 1 Crèdit ECTS.\nMòduls - Crèdits ECTS - Durada\nDret Administratiu i Contractació Administrativa març 3 mesos\n6052Administración Local i Funció Pública març 3 mesos\n6053Gestión Pressupostària i Tributària març 3 mesos\nAquest curs no té cap requisit acadèmic d'accés i encara que el seu estudi no requereix uns coneixements previs específics, l'estudiant haurà de tenir en compte que el contingut d'algunes unitats didàctiques requerirà una major o menor dedicació a l'estudi, depenent de la seva formació acadèmica prèvia.\nFonamentalment està dirigit a:\n• Al personal funcionari al servei de l'Administració Local interessat en actualitzar o aprofundir els seus coneixements en la matèria, amb vista a la seva promoció o millora professional.\n• Personal interí o temporal al servei de l'Administració Local a l'espera de la superació de processos de selecció o consolidació d'ocupació.\n• Titulats i estudiants universitaris que desitgin obtenir una especialització en la matèria o que es plantegin una futura preparació d'oposicions relacionades amb l'Administració local.\n• Qualsevol interessat en adquirir una base completa i actualitzada sobre l'Administració Local espanyola.\nInici: A consultar. Durada estimada de 9 mesos.\nMaterial Didàctic: Cada mòdul formatiu disposa d'un manual on figuren les unitats didàctiques objectiu d'estudi. Igualment es facilita l'accés al Codi de Règim Local, Ed CEF.-, obra que agrupa la legislació bàsica en matèria de règim local i Hisendes Locals, així com les normes generals de major aplicació en l'àmbit general del dret administratiu. S'accedeix a aquesta obra a través de l'enllaç a CefLegal que apareix a les Aules Virtuals. La bibliografia i els materials complementaris associats al desenvolupament d'aquesta assignatura seran facilitats i estaran disponibles a la biblioteca de l'Aula Virtual. També es posarà a disposició dels estudiants bibliografia recomanada, no avaluable, la qual estarà disponible a l'aula en una base de dades elaborada per a tal efecte.


MUSEUS - EL VENDRELL: Pau Casals, 138è aniversari del seu naixement\nJornada de portes obertes a les cases de Pau Casals i concert a l'Auditori de l'Escola M. de música EMMPAC\nd’11h a 14h i de 17h a 20h\nde 10h a 14h i de 16h a 18.30h\nA les 12h i a les 17.30h - Visita guiada a la Vil·la Museu Pau Casals\nA les 19.30h Concert a la Sala de la Música a càrrec de Ferran Savall amb el seu projecte IMPRO. Una experiència musical basada en la improvisació que els patrons harmònics de les músiques més antigues ens puguin inspirar.\nA les 10.30h Visita guiada\nA les 12h- Activitat familiar El Trencanous. Un preciós conte de fades ambientat a la nit de Nadal on la música de Tchaikovsky ens transporta a un món màgic.\na les 21h, a l’Auditori de l’Escola M de Música EMMPAC\nEl Petit Príncep, segons el conte d’Antoine de Saint-Exupéry. Versió musical de Carlota Baldrís, per a trompa, violoncel i piano.\nEtiquetas: casa nadiua, concert, desembre, naixement, Pau Casals, Vil·la Casals


Un primer grup de 24 estudiants accidentats a Costa d'Ivori aterrarà a l'Estat dimarts al migdia - Diari de Girona\nEl cos de la professora morta es queda de moment al país africà a l'espera de poder repatriar-lo\nacn | barcelona 25.06.2019 | 08:02\nEl primer grup de 24 joves de Barcelona accidentats a Costa d'Ivori en un sinistre que va provocar la mort de la seva professora, Teresa Cardona, sortirà aquesta matinada del país africà i arribarà a l'Estat aquest dimarts al migdia, Els responsables de l'escola han confirmat que la resta de la comitiva, que està formada per 30 persones, es preveu que rebi l'alta aviat i que tornin "en els propers dies".\nEl cadàver de la sotsdirectora del Col·legi Canigó, restarà de moment al país africà a l'espera que es completin els tràmits necessaris per repatriar-lo. Cardona, de 43 anys, va perdre la vida en un accident de trànsit aquest dissabte. Els 27 estudiants i tres professores de l'escola Canigó i del Col·legi Major Bonaigua van viatjar el 21 de juny a Abidjan per començar un camp de treball a favor d'una escola pública local.\nL'accident mortal va ser dissabte, durant el trajecte entre Abidjan i Yamoussoukro. Un dels dos autobusos en què viatjaven hauria punxat una de els rodes, el conductor va perdre el control del vehicle, va sortir de la carretera i va bolcar. És en aquest accident on va morir la professora.\nTambé van resultar ferides deu alumnes, mentre que el conductor va rebre l'alta de seguida. Totes elles van ser traslladades a un hospital de la zona dirigit per l'Ordre de Malta. Diumenge ja es va poder traslladar totes les ferides a Abidjan on se'ls va tornar a fer una nova revisió a un hospital de la ciutat.\nDes de l'escola agraeixen els habitants la seva col·laboració en el rescat i per donar l'avís als serveis mèdics. També s'han posat a disposició de les famílies l'Ambaixada d'Espanya a Costa d'Ivori, així com el cònsol de Costa d'Ivori a Barcelona. També expliquen que a Costa d'Ivori, diverses persones de l'Opus Dei del país (una metgessa i responsables de residències, entre altres) han acollit el grup.


Groenlàndia Tasermiut Fiord\nEl Tasermiut fiord esta considerat un dels deu millors paisatges de l’Àrtic.\nEnvoltat de parets majestuoses que pujant fins els 1300 m directes sobre el nivell del mar es un destí molt preuat per escaladors d’elit.\nLes seves condicions meteorològiques deixen nomes curtes finestres de bon temps, nosaltres tinguérem la immensa sort de veure’l tant preciós com es pot veure a les fotografies.\nUn paisatge inoblidable.\nGelera al fons del fiord\nALTRES INDRETS A GROENLÀNDIA\nGelera de Fletanes\nEtiquetes de comentaris: Groenlàndia, Tasermiut Fiord\nUbicació: Kitaa, Groenlàndia\nLa gran massa de gel de L’inlandis, el seu nom amb danès, forma la glacera continental grenlandesa nomes comparable amb extensió a L'Antàrtida.\nLes incontables geleres es desplomen als fiords formant els Icebers que les corrents arrosseguen mar endins.\nDepenent del seu volum i la temperatura poden arribar a latituds força al Sud de les aigües àrtiques.\nActualment amb els sistemes moderns de navegació, no son tan perillosos, pro recordem que un iceberg desprès de les geleres de Groenlàndia va ensorrar el Titànic.\nEtiquetes de comentaris: Groenlàndia, Groenlandia Iceberg, Iceberg\nGroenlàndia Gelera de Fletanes\nSituat a una entrada lateral al Fiord de Sermilk, davant de la població de Narsaq es un glacial impressionat molt actiu al època de desglaç i base de excursions per els seus voltants.\nCampament a Fletanes\nNavegant a sota mateix\nEtiquetes de comentaris: Glacera de Fletanes, Groenlàndia\nL'aurora polar es un fenomen lluminós que es produeix al impactar les partícules de vent solar amb el camp magnètic de la terra. Es visible a les regions pròximes als pols i al Hemisferi Nord se li dona el nom d'aurora Boreal.\nEtiquetes de comentaris: Aurora boreal, Groenlàndia\nEl ren (Rangifer tarandus) anomenat caribú a Nord Americà es un cervit que viu a les terres Àrtiques i sub-artiques- Els podem trobar a Escandiania, Islàndia, Groenlàndia, Canada, Alaska i Rússia.\nA Groenlàndia els podem veure amb estat salvatge i son una peça de caça força cobejada.\nFemella i la seva cria\nEtiquetes de comentaris: caribú, Groenlàndia, Rens\nLa iubarta o balena amb gep (Megaptera novaeangliae) és un misticet inconfusible pel seu cos cobert de tubercles dèrmics de forma arrodonida i la seua aleta dorsal en forma de gepa. El seu nom llatí vol dir "gran aleta de Nova Anglaterra" fent esment a l'abundància de l'espècie a les costes del nord-est dels Estats Units i a la desorbitada grandària de les seues aletes pectorals, que semblen ales i poden arribar a tindre fins a 5 m de llargada.\nÉs una balena de mida mitjana (14-15 m i unes 40-50 tones de pes).\nAquesta balena la varem fotografiar prop de Nonartalik. (Sud de Groenlàndia)\nEtiquetes de comentaris: Balena, Balena Iubarta, Groenlàndia, iubarta\nCiutat de Quaqortoq ( Sud de Groenlàndia)\nEtiquetes de comentaris: Groenlàndia, Quaqortoq\nPosta de sol a Nonartalik (Sud de Groenlàndia.)\nNikon D300 ISO 200 HDR 5 exposicions\nEtiquetes de comentaris: Groenlàndia, Nonartalik\nLa Vall d´Eyne\nLa Vall d’Eyne a la Cerdanya és un dels millors indrets del Pirineu per l’observació de la flora alpina.\nQuan la neu es retira i fins a les primeres calors fortes, la vall agafa tot els colors i un veritable reguitzell de flors de tots els tipus inimaginables ens ofereix tot un espectacle.\nPublicat per Jordi Curtiella 3 comentaris\nEtiquetes de comentaris: Audiovisuals, Eyne, La Cerdanya, Pirineu, Vall d'Eyne


Nou servei d’àpats a domicili per a gent gran o dependent a Castell-Platja d’Aro • Ràdio Capital de l'Empordà\nNou servei d’àpats a domicili per a gent gran o dependent a Castell-Platja d’Aro\nL’àrea de Benestar Social torna a oferir als veïns amb dificultats per anar a comprar o per cuinar un servei de plats saludables a casa.\nAquest servei ja s’havia iniciat el 2010 però, a causa de problemes en el funcionament, els usuaris van deixar d’utilitzar-lo i avui només són vuit les persones que el fan servir. Així que l’Ajuntament ha contractat una nova societat, Serhs Food ubicada a Mataró i la regidora d’Acció Social Pilar Ferrero va presentar dijous passat el nou projecte. L’objectiu és ajudar les persones grans que viuen soles i assegurar-les una alimentació saludable i variada per així millorar els hàbits de consum, cobrir eventuals mancances nutricionals i evitar riscos de desnutrició. Està obert à tots els veïns del municipi i en alguns casos es pot beneficiar d’una ajuda econòmica.\nLa Serhs Food ofereix un ventall d’uns 130 plats elaborats i proposats en una desena de menús diaris que es reparteixen tres dies a la setmana. Hi ha, però, certa flexibilitat d’ús i existeix l’opció de comprar-ne només una vegada, alguns dies o per períodes. Els menjars es lliuren en recipients de plàstic refrigerats i pasteuritzats aptes per al microones i amb una caducitat d’almenys deu dies.\nPer tal que el projecte s’adapti a la diversitat de persones que s’hi puguin inscriure, es proposa una gran varietat de receptes: des de dietes específiques com ara baixes en sal o glúcids, sense gluten o lactosa fins a cuines vegetarianes. L’exigència que es vol mantenir és que siguin preparacions saludables, equilibrades i amb aliments naturals. A més, els operadors que entreguen les comandes estan atents a qualsevol crítica o suggestions dels usuaris.\nCom inscriure-s’hi ?\nLes persones interessades han d’informar-se a l’àrea municipal de Benestar Social, carrer Brussel·les núm 6 a Platja d’Aro. També es pot telefonar al 972 81.94.73. Segons els casos, l’Ajuntament pot subvencionar una part de les despeses.\nArticle anteriorEl projecte IPA (Professionals d’Infermeria Avançada) dóna els resultats de l’estudi 2019\nArticle següentAmbient gairebé primaveral amb pujada de la temperatura


Joyce DiDonato debuta a les Arts acompanyada de l’orquestra Il pomo d’oro - Les Arts\nLa carismàtica mezzosoprano ofereix les seues ‘Favourite things’, una selecció d’àries dels seus compositors barrocs i clàssics predilectes\nFrancesco Corti dirigeix Il pomo d’oro, una de les formacions de més prestigi per la seua recuperació d’obres mestres des del Barroc al període belcantista\nValència (10.12.20). El Palau de les Arts rep aquest diumenge, 13 de desembre, la mezzosoprano Joyce DiDonato que farà el seu debut a les Arts amb una selecció d’àries dels seus compositors barrocs i clàssics favorits, acompanyada de l’orquestra Il pomo d’oro.\nLa carismàtica artista inaugura el cicle ‘Les Arts és Grans Veus’, una nova proposta de la programació de les Arts que reunirà les figures més emblemàtiques de la lírica del nostre temps en un recorregut per les músiques i compositors que van marcar les seues carreres.\n“Possiblement, l’artista més dinàmica de la seua generació”, segons ‘The New Yorker’, “Autèntic or de 24 quirats”, segons ‘The Times’, Joyce DiDonato és una de les personalitats més fascinants i irresistibles del panorama operístic.\nGuardonada amb múltiples Grammys per la seua discografia, mereixedora del Premi Olivier britànic pels seus ‘destacats èxits en l’òpera’ o del nord-americà Premi Richard Tucker, la mezzosoprano de Kansas és requerida pels principals teatres i auditoris de tot el món tant per les seues interpretacions de Händel i Mozart com per les seues incursions en el repertori belcantista.\nPer a la seua primera actuació a les Arts, la diva nord-americana estarà acompanyada per Il pomo d’oro, un dels ‘ensembles’ de més prestigi pel seu paper en la recuperació d’obres mestres des del Barroc i el Classicisme fins al període belcantista.\nSota la batuta de Francesco Corti, Joyce DiDonato oferirà algunes de les seues àries i cançons predilectes, amb pàgines de Monteverdi, Gluck, Händel, Hasse i Rameau, entre altres.\nFundat en 2012, Il pomo d’oro és un dels habituals companys de viatge de DiDonato en diversos projectes, entre aquests l’àlbum d’àries barroques titulat ‘In War and Peace’ que va ser guardonat amb l’Echo Klassik en 2017.\nLes Arts recorda que els preus per al concert de Joyce DiDonato a la Sala Principal, aquest diumenge a les 18.00 hores, oscil·len entre 10 i 60 euros.


Empreses Segmentos Responsabilitat social Cooperatives\nAvantatges de ser Cooperativa Sòcia de Caixa Popular\nFormació Cooperativa i Intercooperació\nCaixa Popular té establit un marc de relacions preferencials per a les Cooperatives, el fonament bàsic del qual és sustenta en que la Cooperativa siga Sòcia de Caixa Popular.\nSer Sòcia de Caixa Popular implica que la Cooperativa i els seus socis utilitzen els servicis de la Cooperativa de crèdit..\nSer Cooperativa Sòcia de Caixa Popular té molts avantatges:\nAlta rendibilitat del capital aportat.\nAjudes per a activitats de formació, promoció i divulgació del Cooperativisme. Aquesta és una ajuda directa, que s'abonarà al compte de la Cooperativa. El seu import podrà arribar fins el 30% del Retorn Cooperatiu abonat a la Cooperativa després de la passada Assemblea General de Caixa Popular, amb un límit de 3.000 Euros.\nAjudes per a la realització de l'Auditoria externa anual de la Cooperativa.\nAjudes del 50% de les quotes anuals als Instituts Tecnològics.\nAjudes del 25% de la quota anual de Fevecta, amb un màxim de 150 Euros per any.\nI tot des d’una inversió mínima de 600 Euros.\nI tot des d'una inversió mínima de 600 Euros.\nConsulta la relació de Cooperatives Sòcies.\nCaixa Popular destina anualment el 10% dels seus beneficis nets al Fons de Formació i Promoció Cooperativa. La gestió d'aquest fons i l'assignació de recursos a la realització d'activitats de formació i difusió del cooperativisme correspon a la Comissió de Promoció Cooperativa, integrada per representants de les Cooperatives Associades a la nostra entitat.\nAlguns dels destins del Fons són les Ajudes per a la Formació, tant tècnica com cooperativa, dels Socis de les cooperatives associades, Ajudes per a activitats de Intercooperació i Divulgació Cooperativa, subvencions per a la realització d'Auditories Externes i per a les quotes dels Instituts Tecnològics, i un llarg etcètera.\nTambé s'està treballant amb diferents mitjans de comunicació per a reforçar la divulgació de la realitat del cooperativisme valencià.\nContinuem treballant estretament amb la Federació Valenciana de Cooperatives de Treball Associat (FEVECTA) i altres estructures cooperatives, per tal de donar recolzament i suport tant a l'àmbit de creació de cooperatives com al desenvolupament de pràctiques intercooperatives.\nTambé col·laborem en el concurs Mundial de Pintura Infantil organitzat per les cooperatives agràries de Japó i membres de l'Aliança Cooperativa Internacional-ACI.\nEl desig de Caixa Popular es continuar amb l'esforç en formació i divulgació del cooperativisme que s'està duent a terme per a difondre els valors cooperatius i de treball associat entre l'economia i la societat valencianes.


Boko Haram, el trist aniversari del segrest de vora 300 adolescents - À Punt\nBoko Haram, el trist aniversari del segrest de vora 300 adolescents\nFa cinc anys que el grup terrorista jihadista Boko Haram va segrestar 276 xiquetes al nord-oest de Nigèria. 112 encara continuen desaparegudes.\nLes xiquetes, tres dies després del segrest\n13 d'abril 2019 - 22:33\nEl 14 d’abril de 2014 un grup de membres de Boko Haram assaltaren un internat de Chibok, una població ubicada al nord-est de Nigèria, a la zona on es registra la major activitat de la banda terrorista.\nTres dies després els terroristes van difondre imatges de les xiquetes, captives i obligades a resar amb els segrestadors.\nD’ençà del segrest fins hui, 56 van poder fugir i a més de 100 les van intercanviar per presos del grup terrorista. De 112 encara no se sap on són. Les famílies passen l’aniversari amb la natural desesperació.\nBoko Haram el van fundar el 2002 i actua a Nigèria, el Camerun, el Txad, Níger i Mali. Ve a ser com l’Estat Islàmic de Síria i l'Iraq, però al sud del Sahel. Com el Daesh, també va arribar a establir un control territorial, a l’estat de Borno, al nord de Nigèria, amb una extensió similar a la de la Comunitat Valenciana.\nActualment, ja sense control territorial, manté una estratègia de guerrilles que té atemorida la regió. Sobretot Níger, els darrers mesos.\nEs calcula que durant l’última dècada Boko Haram ha sigut responsable de 20.000 morts. A més, set milions de persones depenen de l’ajuda humanitària i vora dos milions i mig estan desplaçades de les seues localitats. Molts no tenen valor per a tornar-hi, perquè pràcticament cada setmana hi ha un atac armat.\nEspecialment dura va ser l’activitat terrorista el març passat. Els atacs contra població civil a Níger, Nigèria i el Txad van causar la mort de 88 persones i el desplaçament de més de 18.000, segons l’Oficina de les Nacions Unides per a la Coordinació d’Assumptes Humanitaris.\nFa poc més d’un any, el 19 de febrer de 2018, Boko Haram va segrestar 110 xiquetes més en una escola de Dapchi, també al nord-est de Nigèria. En l’acció cinc xiquetes van morir. Un mes més tard soltaren tres quartes parts de les nenes retingudes.\nEn alguna ocasió Boko Haram ha assegurat que les xiquetes que es queden amb ells són les convertides a la seua ideologia. El que se sap de cert és que les adolescents són violades i utilitzades com a esclaves sexuals o obligades a contraure matrimoni.\nA més, segons càlculs de l'Unicef, Boko Haram i altres grups armats han reclutat al voltant de 3.500 xiquets durant els últims cinc anys. Però podrien ser més, admet l’organització de l’ONU.


Ajuntament de Malgrat de Mar/Servei Municipal de Mediació\nData i hora oficials: 20/05/2022 14:54\nAdreça: Alexander Fleming, 31 - 08380 Malgrat de Mar (Barcelona)\nTelèfon: 93 765 42 24\nCorreu electrònic: serveimediacio@ajmalgrat.cat\nHorari d'atenció al públic: De dilluns a divendres (excepte festius)\nServei Municipal de Mediació de Malgrat de Mar\nÉs una tècnica de resolució de conflictes que ajuda a les persones a buscar una solució evitant un procés judicial, i garantint l’equilibri dels interessos d’ambdues parts.\nQuè és el servei de mediació?\nQuè és i què fa un mediador?\nÉs un professional amb formació especialitzada en comunicació i gestió positiva del conflicte, la missió del qual és facilitar a les parts que arribin a un consens per solucionar el problema plantejat.\n· No decideix sobre el conflicte.\n· No jutja i no dóna o treu la raó.\n· Facilita l’anàlisi objectiu de la situació.\n· Canalitza la comunicació com a mitjà per a obtenir l’acord.\nAvantatges i característiques de la mediació:\n· És un procés ràpid i gratuït.\n· És imparcial i flexible.\n· Els protagonistes decideixen.\n· És voluntari i confidencial.\n· Es treballa amb respecte i dignitat.\nQuins problemes atendrem?\n· Veïnals: sorolls, obres, animals, activitats, ús d´espais comuns, olors, etc.\n· Comunitat de propietaris.\n· Familiars (excepte separacions i divorcis).\n· Problemes escolars.\n· Malentesos i desacords.\n· Presa de decisions.\nNo podem intervenir:\n· En matèries que no són de lliure disposició de les parts.\n· Conflictes en què hi hagi sentència ferma.\n· Conflictes on sigui obligatòria la intervenció del Ministeri Fiscal.\n· En els conflictes entre l'Administració i el ciutadà.\nPer demanar el servei de mediació haureu d’enviar el full de dades del conflicte degudament emplenat. Cliqueu aquí per més informació.\nOn es pot presentar el full de dades del conflicte:\n· Per correu electrònic: serveimediacio@ajmalgrat.cat\n· A l’Ajuntament\n· A la Policia local\n· A l’Àrea de Serveis Personals\nDoneu a conèixer la mediació al vostre municipi\nTríptic Servei de Mediació\nData i hora de la darrera actualització d'aquest contingut: 11-06-2019 19:35


Pep Tatché: IRONTRAIL A SABADELL Ja és Oficial.\nL'Irontrail Tour 2008 ret homenatge al 30è aniversari del campionat amb més proves (19-02-2008)\nEl 18 de febrer de 1978 començava el primer triatló de la història a la paradisíaca illa de Hawaii, sota el nom d'IRONMAN. Trenta anys després, aquesta particular competició continua reunint a centenars d'aquatletes que participen en un campionat especial que unifica diverses modalitat de l'esport.\nPer rendir homenatge a l'inici d'aquesta competició, l'Irontrail tindrà la gran cita a Sabadell (Barcelona) el pròxim 6 d'abril. http://www.ocisport.net/ca/detail_news.php?news=522\nCursa per equips de 8 persones en categoria homes i 4 en dones. Màxim de 16 equips en total.3,8 km de natació a la piscina de 25m del CLUB TENIS SABADELL, 4 carrils, 2 per carril. 8 participants masculins i després 8 participants femenines. BTT= 60 voltes de 3km al parc i 14 voltes corrent pel mateix recorregut.Premi per als guanyadors: viatge a Canaries per als 12 primers (8h+4d).Si vols formar part de l'equip guanyador: peptatche@gmail.com\nno li acabo de trobar l'atractiu necessari a la prova.....serà perquè no me'l deixen fer en solitari...\n22 de febrer de 2008 a les 6:57


Fonts de l'empresa Wind asseguren que la Policia Local va treure del carrer tres vehicles perquè es pensaven que eren robats, però ja els han retornat\n2 min. Palma 05/11/2018 20:45\n651x366 Cort diu que retira els patinets elèctrics de lloguer però el servei continua funcionant. Cort diu que retira els patinets elèctrics de lloguer però el servei continua funcionant.\n651x366 Cort diu que retira els patinets elèctrics de lloguer però el servei continua funcionant. / ISAAC BUJ Cort diu que retira els patinets elèctrics de lloguer però el servei continua funcionant. / ISAAC BUJ\nL'Ajuntament de Palma diu que ha retirat diversos patinets elèctrics que l'empresa Wind ha començat a llogar a la ciutat com a part d'un projecte pilot. Tot i això, el servei segueix en actiu i fonts de l'empresa asseguren que la Policia Local va treure tres perquè es pensaven que eren robats, però ja han estat retornats.\nWind va posar en servei entre deu i vint patinets la setmana passada, tot i que segons la normativa de mobilitat es prohibeix qualsevol activitat lucrativa privada en espais públics. Gerard Sellarès és el responsable a Espanya de l'empresa i explica que s'ha posat en contacte diverses vegades amb l' Administració sense resultat, i es defensa afirmant que "es va modificar l'ordenança aquest passat mes d'agost amb un decret sobre mobilitat que permet la regulació d'aquesta activitat si es té una autorització".\nD'aquesta manera, Sellarès diu que "tot i que està publicat al BOIB , l'autorització encara no es pot demanar enlloc i hem decidit fer una prova pilot per valorar mentre esperam la resposta de l'Ajuntament".\n315x543 Captura de pantalla de l'App. Captura de pantalla de l'App.\nWind és una empresa que ofereix lloguer de patinets elèctrics (E- Scooters ) i bicicletes per fer viatges urbans de curta distància i fins ara només comercialitza a Madrid, amb més de 120 vehicles. A Barcelona ho varen intentar posar en marxa sense èxit, atès que la normativa prohibeix que els patinets de lloguer estiguin en espais públics i la Guàrdia Urbana els va retirar en qüestió de tres dies.


La colla dels dimecres: Sarrià...\nPublicat per Miquel Bruno a 8:40\njoshemari 14 de setembre de 2017 a les 1:43\nMuy buena Bruno! Te felicito!\nDomingo Benito 14 de setembre de 2017 a les 3:56\nEl Rey de la luz, muy bien Miquel.\nÀngels 14 de setembre de 2017 a les 9:12\nJoan Mª: Bona llum i fantàstic resultat. Que bé toques el clar i fosc.\nFernando Font de Gayà 15 de setembre de 2017 a les 1:34\nJa ho diu el GÉNESIS, que en Miquel faci la llum... i la llum es feu !!!!\nNo importa on, ni com, ni quan, sempre triomfas.


Institucional 10 de juliol de 2020 2020-07-10\nS’han ofert peces del quartet de corda en La menor de Fritz Kreisler i s’han interpretat els moviments.\nDurant el concert, que ha durat prop de 15 minuts, s’han ofert peces del quartet de corda en La menor de Fritz Kreisler i s’han interpretat els moviments: Fantasía, Scherzo i Fínale. El quartet de corda de l’Orquestra del Gran Teatre del Liceu estava formada per: Eva Pyrek (violí I), Kalina Macuta (violí II), Frank Tollini (viola) i Cristoforo Pestalozzi (violoncel)\nAbans de la interpretació, el director general de l’Hospital Clínic de Barcelona, el Dr. Josep Maria Campistol i director general del Gran Teatre del Liceu Valentí Oviedo han adreçat unes paraules d’agraïment.\nPer una banda, el Dr. Josep Maria Campistol, director general de l’Hospital Clínic de Barcelona ha ressaltat que “és un honor i un privilegi pel Clínic poder comptar amb aquest concert. Gràcies a tots els professionals que heu fet front a la COVID-19. Ho hem passat malament, però ho hem fet bé”. “La música ens ha d’ajudar a tornar a la normalitat”, ha conclòs.\nSobre l’obra del compositor Fritz Kreisler.\nFritz Kreisler (Viena, 2 de febrer de 1875 - Nova York, 29 de gener de 1962), va ser un violinista i compositor austríac. Kreisler va compondre un gran nombre peces virtuosístiques per al seu instrument, considerades de vegades com a peces de saló, i que va presentar com a senzills arranjaments de compositors del passat. Se li deuen igualment nombrosos arranjaments de diversos compositors com són, entre d'altres, Dvořák, Rakhmàninov, Paganini, Isaac Albéniz i Pascual, Falla, Corelli, Mozart, Tartini.\n• Praeludium et Allegro (a l'estil d Gaetano Pugnani)\nMira les fotos del concert.\nTorna a veure el concert:


El Blog de la Cris i l'Arcadi: de juliol 2009\nAvui dia 15 de juliol ha nascut el Gerard, el meu fillol. Aquí us el presento:\nTot i que la Malena, la dona del meu tiet çtoni amb qui ens portem només 7 anys, no complia fins el 22 el Gerard no ha pogut esperar i ha volgut sortir a veure món. Ha nascut a les 11:31 per cesàrea i ha pesat 3,390 kgs i media 50 cms. És molt "maco" i ja l'he pogut canviar i començar a mimar-lo tenint-lo en braços. De moment, és molt bo i no plora, només somica quan té ganona. Si tot va bé, el divendres ja aniran cap a casa.\nQuan el conegui l'Arcadi ja haurà canviat, doncs acabats de néixer canvien constantment i com que encara falten 13 dies perquè torni...\nSempre m'havia fet mo lt il·lusió ser padrina i amb el meu tiet sempre li havia dit que m'agradaria ser-ho del seu fill i...ja ha arribat el dia. Aviat ja el podrem passejar amb el seu flamant cotxet perSallent i que em continuï caient la baba i si no mireu quina cara de felicitat faig amb el Gerard en braços i amb només 3 hores de vida!!\nPublicat per Cris i Arcadi a les 23:37 1 comentari:\nPublicat per Cris i Arcadi a les 15:39 1 comentari:


Ferguson: "Hem de trobar una solució al problema Xavi-Messi-Iniesta"\nRebutja la idea que aquest Manchester United és més feble que el de fa dos anys\nEl tècnic del Manchester United diu que tothom està buscant la solució per aturar aquests tres jugadors, i dóna com a favorit el Barça: "És ara el peix gros", ha dit\n2 min. Londres 09/05/2011 19:38\n260x366 Alex Ferguson, durant el partit que va enfrontar el United amb el Chelsea. / ALEX LIVESEY / GETTY IMAGES Alex Ferguson, durant el partit que va enfrontar el United amb el Chelsea. / ALEX LIVESEY / GETTY IMAGES\nL'entrenador del Manchester United, Alex Ferguson, ha manifestat que superar el Barça a la final de la Lliga de Campions passa per neutralitzar Xavi, Messi i Iniesta. "El que hem de fer és trobar una solució al problema Xavi-Messi-Iniesta", ha dit Ferguson en declaracions a una ràdio nord-americana recollides per l'agència local de notícies PA.\n"Tothom està buscant (aquesta solució), perquè són futbolistes extraordinaris", ha afegit l'entrenador del Manchester United, que diumenge va enviar al seu germà a fer un primer seguiment del Barça en el xoc que el va enfrontar a l'Espanyol.\nFerguson ha afirmat que els blaugrana parteixen com a favorits –"òbviament el Barça és ara el peix gros"–, però ha considerat que el Manchester United té les mateixes opcions de guanyar. "Tenim jugadors que poden causar-li un munt de problemes a qualsevol equip i esperem que aquests jugadors d'atac li donin al Barça els problemes que tothom pensa que ells ens poden causar a nosaltres", ha dit el veterà tècnic.\n"En l'última final, vam començar realment bé, però vam concedir un mal gol. Després d'això, el Barça va guardar la pilota molt bé, com sempre fa", ha indicat Ferguson, que ha rebutjat la idea dels que pensen que aquest Manchester United és més feble que el de fa dos anys.\n"Tothom diu que aquest no és un bon equip del Manchester United (...), però hem marcat més gols que ningú. La nostra trajectòria a casa ha estat magnífica, estem imbatuts a Europa, estem a la final de la Lliga de campions i guanyarem la lliga si aconseguim un punt més", ha declarat, i ha afegit: "Cal deixar totes les crítiques a una banda, perquè he de ser realista quan miro al meu equip i em pregunto: 'Estic satisfet?'. Aquests jugadors m'ho han donat tot".


La millor versió per guanyar - Empordà\nLa millor versió per guanyar\nL'Olot suma tres punts davant del fins ara segon classificat, el Castelló, amb un gol de Salinas a l'inici de la segona meitat El davanter Moha Chabboura debuta amb el conjunt garrotxí, que se situa novè no massa lluny de les places de promoció d'ascens\nadrià millán 03.02.2020 | 06:30\nSalinas i Soler celebrant el gol que dona la victòria a l'Olot. ue olot/nuri marguí\nSalinas i Soler celebrant el gol que dona la victòria a l'Olot.\nL'Olot no només va ser capaç de vèncer per 1-0 al Castelló, fins ara segon classificat de la categoria, sinó que va demostrar ser efectiu i dominant en moltes facetes del joc. Els de Raúl Garrido es van avançar al minut 54 de partit amb un gol de Salinas i van saber mantenir el resultat fins al final.\nCap dels dos conjunts es va voler tornar boig durant els primers 45 minuts. L'Olot va tenir el domini de la pilota però no va aconseguir imprimir un ritme alt de joc a causa de la treballada estructura dels de La Plana, que no va permetre a Pedro del Campo i Hèctor Simón rebre amb espais ni temps suficient per generar joc. Els d'Óscar Cano, als quals també els agrada tenir la pilota, no semblaven sentir-se incomodats sense tenir la possessió de l'esfèrica, tot i que quan la tenien tampoc van aconseguir desfer-se de la pressió i el replegament rere pèrdua dels garrotxins.\nEls de Garrido van tenir uns primers 10 minuts de control total i Hèctor ja va trepitjar àrea rival amb perill al minut 4, però el seu xut el va desviar Castells. Durant els següents 20 minuts, el matx es va convertir en una sèrie d'imprecisions per part d'ambdós conjunts i en una lluita per la possessió. La primera dels orelluts va arribar al minut 24. Juanto Ortuño va rebre la pilota dins l'àrea i va buscar un xut amb l'esquerra al primer pal que Ballesté va desviar a córner. Tres minuts després, Rubén Díez va intentar sorprendre el porter barceloní amb un cacau des del bec de l'àrea, però Ballesté es va mostrar molt segur una vegada més. Abans de finalitzar la primera meitat, l'Olot va tenir la més clara dels primers 45 minuts. Pedro va engaltar de primeres una pilota a mitjana altura al minut 43 que va passar llepant el pal.\nLa segona meitat va començar de la millor manera pels del Garrido. Al minut 54, Salinas va avançar els olotins en el marcador després d'una gran assistència de Xumetra, que havia recollit una passada llarga a l'espai d'Hèctor. El davanter valencià es va trobar amb el porter rival vençut després de patir una relliscada i no va desaprofitar l'oportunitat per fer el seu segon gol consecutiu després d'haver avançat els volcànics a Lleida en la darrera jornada. Amb l'avantatge en l'electrònic, els de la Garrotxa van donar una exhibició de com mantenir el resultat, un aspecte que fins ara no havien sabut dominar. L'Olot no va renunciar a tenir la pilota, va saber marejar el rival amb passades en curt, precises i sense risc i va evitar que els castellonencs xutessin entre els tres pals en el segon temps.\nEls de Garrido tampoc van renunciar a intentar fer el segon. Al minut 72, Pep Chavarría ho va provar des del vèrtex de l'àrea després d'una passada enrere de Xumetra, però el xut de l'ex del Figueres va marxar desviat per sobre del travesser. El Castelló va començar a sumar efectius en atac per remuntar el partit, però els olotins no van permetre que la pilota arribés a Juanto Ortuño, Cubillas o Alcaina, les referències ofensives dels visitants. Va ser llavors quan Garrido va decidir donar entrada a Kilian i Moha Chabboura. Aquest últim, d'aquesta manera, va debutar amb la samarreta vermella, per tenir dos jugadors a dalt que pressionessin la sortida de pilota rival el que quedava de partit i aquest va ser un dels factors clau per desactivar els orelluts. De fet, aquesta és la novena vegada que l'Olot no encaixa gol aquesta temporada i segueix sent l'equip menys golejat del grup.\nAmb aquests tres punts, els olotins s'instal·len en la novena posició de la classificació.


Gästehaus Ursula Hornberg Alemanya - Ofertes d'hotels amb els MILLORS DESCOMPTES EN LÍNIA Atenció al Client\nGästehaus UrsulaIn der Muhlenmatte 6, Niedergiess, Hornberg, Alemanya, 78132 - Veure al mapaExcepcional9,3Basada en396comentarisGästehaus UrsulaVeure més fotosVeure més fotosVeure més fotos9,3 Excepcional valoració dels hostesVeure tots els comentaris"Very nice place with 4 identical rooms and breakfast room on..."JeffItalyEntradaVeure més fotosMolt bona ubicació 8,8Veure el mapaVeure totes les 27 fotos8,8UbicacióParticularitats que li encantaranWi-Fi gratuït en totes les habitacionsbalcó/terrassajardíaparcament de cotxes\nOpcions d'habitacióVeure les fotosHabitació per a 2 persones 1 (Double Room 1)18 m2balcó/terrassa1 llit extragranFixa les dates per veure preusVeure les fotosHabitació per a 2 persones 2 (Double Room 2)16 m2balcó/terrassa1 llit extragranFixa les dates per veure preusVeure les fotosHabitació per a 2 persones 3 (Double Room 3)18 m2balcó/terrassa1 llit extragranFixa les dates per veure preusVeure les fotosHabitació per a 2 persones 4 (Double Room 4)18 m2balcó/terrassa1 llit extragranFixa les dates per veure preus\nSobre l'allotjamentDescripcióConvenientment situat a Hornberg, Gästehaus Ursula és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Gästehaus Ursula és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes. Gaudiu de les comoditats d'alta gama com ara calefacció, balcó/terrassa, TV satèl•lit/cable per tal de relaxar-vos després d'un cansat dia. L'hotel compta amb una llista completa de comoditats, com jardí. Sigui quin sigui el motiu del seu viatge, Gästehaus Ursula és una selecció idònia per a la vostra estada a Hornberg.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-sejardí Serveis i comoditatszona de fumadors Accéss'admeten animals de companyia Disponible a totes les habitacionsarticles de tocadorcalefacciótelevisió de pantalla planaassecador de cabellempolles d'aigua de cortesiaTV satèl•lit/cablebalcó/terrassaescriptori Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Gästehaus Ursula de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


DONA BALAFIA ASSOC.: 7 d'abril 2014 : dia mundial de la SALUT\nEl Dia Mundial de la Salut se celebra el 7 d'abril per commemorar l'aniversari de la creació de l'Organització Mundial de la Salut (OMS) el 1948. Enguany l’objectiu és conscienciar la societat de l'amenaça que suposen els vectors i les malalties vectorials i de la importància d'adoptar mesures de protecció per combatre aquestes patologies.\nEls vectors són agents que transmeten patògens d'una persona (o animal) infectada a una altra i que poden causar malalties greus en l'ésser humà i, fins i tot, la mort. Els més comuns són els mosquits, les mosques, les xinxes, les paparres, les puces, els polls i els caragols d'aigua dolça. D'entre les malalties vectorials que poden provocar aquests microorganismes destaquen el dengue, la malària, la leishmaniosi i la febre groga. Tot i que les malalties vectorials són més freqüents en països tropicals o en països en vies de desenvolupament, segons l'OMS, més de la meitat de la població mundial té el risc de contraure-les. Dormir amb mosquitera, vestir roba que cobreixi tot el cos i utilitzar repel·lents d'insectes són mesures de protecció senzilles però efectives.\n"CUIDA els teus hàbits i viu amb salut!"


'Una llengua que camina' continua entre més vistos del 3alacarta una setmana després - VilaWeb\nDissabte 15.10.2011 06:00\n'Una llengua que camina' continua entre més vistos del 3alacarta una setmana després\nPer davant hi té capítols de la Riera, Bola de Drac i el Convidat\nEl documental 'Una llengua que camina', coproduït per VilaWeb i TV3, continua essent un dels vídeos més vistos del servei 3alacarta de la web de TV3. Aquests darrers dies milers de persones han fet córrer el vídeo per Twitter i Facebook, que ja voreja els set mil visionats. El documental fa balanç d'un quart de segle d'ensenyament en la nostra llengua al País Valencià.\nAbans de l'estrena, el documental es va presentar a Barcelona (vídeo) i a València, i encara hi ha previstes una vintena de presentacions més. La web d'Escola Valenciana informarà dels punts i hores de cadascuna d'aquestes presentacions.\nEl documental compta amb la col·laboració de l'ICIC, Escola Valenciana, Edicions 96 i Bromera.